NaiveNeuron/SloPal huggingface dataset:
M. Dzurinda, predseda vlády SR: (2004-09-09):
A čo sa týka môjho vzťahu k ľuďom, dovolím si povedať, pán poslanec, že ani zlomkovo sa vaše stretávania s občanmi nepribližujú k počtu ľudí, ktorých som stretol napríklad toto leto od východného Slovenska po západné, od severu po juh. Veľmi veľa cestujem, aj tento víkend budem medzi občanmi. Mám obrovskú úctu k ľuďom. A vážim si osud každého statočného, slušného človeka, ktorý si ctí zákony, aj keď neviem osud každého človeka ovplyvniť alebo jeho problémy vyriešiť. Myslím si, že vaše toporné úsilie zneužívať túto pôdu a túto hodinku na trápnu komunistickú propagandu nemá žiadny význam. Pán poslanec, nemá to absolútne žiaden význam. Isteže, historici zhodnotia našu epochu. Včera ju zhodnotila napríklad Svetová banka, keď vyhlásila, že Slovensko je najreformnejšou krajinou na celom svete a patrí medzi 20 krajín na svete s vyspelým podnikateľským prostredím. A ešte viac ako historici hodnotia ľudia, občania, pán poslanec. Toto je najdôležitejšie hodnotenie. Pre mňa je to kľúčové hodnotenie. A som si istý, že všetko, čo robíme, robíme pre ľudí, iste aj s chybami, ale v úprimnej snahe, aby sa ich podmienky života, životná úroveň postupne zlepšovali a v tomto budeme pokračovať, tešiac sa vášmu trvalému záujmu aspoň na týchto štvrťhodinkách otázok a odpovedí.
Baláž, Vladimír, poslanec NR SR (2024-04-24):
Drahí kolegovia, kolegyne, čo som tu spomínal, tak pripravili sme pre vás meranie tlaku a konzultácie ohľadom srdca, srdcového zlyhania a hypertenzie. Je to vo foajé Národnej rady Slovenskej republiky. Nech sa páči, môžte sa presvedčiť, aký máte krvný tlak.
Pčolinský, Peter, podpredseda NR SR (2022-12-08):
Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Igorovi Husovi.
Schlosár, Rastislav, poslanec NR SR (2020-03-25):
Pani ministerka, vy hovoríte o tom, že jediným cieľom tohto vášho návrhu zákona je zaviesť na Slovensku ten český model. Ale ten český model, ako ste to aj vy priznali, predpokladá to, že je tam udelený súhlas toho, koho sa spracúvajú tieto, o kom sa spracúvajú tieto informácie. A predpokladá aj to, že po tých šiestich hodinách, po tom, čo sa tieto informácie využijú, tak sa jednoducho zlikvidujú. A kde v tomto vašom návrhu zákona nájdeme tieto dve české podmienky? To časové obmedzenie a ten súhlas. To tam jednoducho nenájdeme. Čiže ten váš návrh zákona, nie je pravda že by nejakým spôsobom kopíroval ten český návrh. Ďalšia vec. Vy sa aj vo svojej dôvodovej správe odvolávate na to, ako vynikajúco to funguje v tých ázijských krajinách, Singapure, v Kórei, tuším ešte v Taiwane, ale keď som sa vás pýtal na ústavnoprávnom výbore, aby ste uviedli, akým spôsobom to tam konkrétne prebieha, teda čo tým docielili, alebo ako to je, aby sme si to vedeli predstaviť, nielen tieto všeobecné reči, čo rozprávate o tom, ako to má napomáhať v prevencii, ale konkrétne, ako to tam vyzerá v týchto krajinách, tak ste mi na to nevedeli odpovedať. Preto ja len zopakujem na záver to, čo som povedal aj na výbore, každá totalita v dejinách začínala tým, že sa zhromažďovali informácie o všetkých občanoch daného štátu, a to najčastejšie práve pod zámienkou nejakého ohrozenia, nejakej, nejakého, nejakej ochrany obyvateľov. Jednoducho tým, že sa zneužíval strach ľudí v krízových situáciách. Ďakujem pekne.
Laššáková, Jana, podpredsedníčka NR SR (2014-07-08):
S reakciou pán poslanec Zajac, nech sa páči.
Mierna, Anna, poslankyňa NR SR (2020-04-22):
Pán predsedajúci, dajte, prosím, hlasovať o podanom pozmeňujúcom návrhu pána poslanca Mariána Viskupiča.
Kollár, Boris, predseda NR SR (2022-05-10):
Prosím, prezentujme sa a hlasujeme. (Hlasovanie.) Prítomných 132 poslancov, za 85, proti 34, zdržalo sa 12, nehlasoval 1. Konštatujem, že sme schválili vládny návrh, vládny návrh zákona o špeciálnom spôsobe hlasovania vo voľbách do orgánov samosprávy obcí a vo voľbách do orgánov samosprávnych krajov. Pokračujeme v hlasovaní o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov (tlač 1015). Dávam slovo členovi výboru pre financie a rozpočet poslancovi Tomášovi Lehotskému, aby hlasovanie uvádzal. Nech sa páči, pán poslanec. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov , tlač 1015.)
Pellegrini, Peter, podpredseda NR SR (2020-03-25):
Pán poslanec Susko.
Antal, Peter, poslanec NR SR (2019-09-17):
... slovo. Pán kolega, z tohto príspevku v podstate vyplýva, že nikto nič nedostane a obce prídu o 140 miliónov. Takto by to pochopil nezainteresovaný človek. Ale. (Reakcia z pléna.) Áno, aj Rada pre rozpočtovú zodpovednosť toto povedala, ale nepovedala to B, že sa to, že tam do toho mala započítané dôchodcov, deti, všetkých tých, čo dane dneska reálne neplatia. Tak keď raz nemám príjem, tak neplatím dane. To je asi tak logické. Čiže a zároveň neplatia ani tí vysokopríjmoví. Od 
3-tisíc euro, tak ako všetci zarábajú, nemajú žiadnu nezdaniteľnú časť, dokonca o 1 700 euro má tú nezdaniteľnú časť menšiu. Čiže všetci, všetci, čo zarábajú už ani nie tú minimálnu mzdu, ale to je vyššie ako minimálna, lebo aj tá je v princípe už dneska zdanená, každý bude mať z toho efekt. Áno, tých 140 miliónov niekde musí byť. Ale v prvom rade treba povedať, že majú efekt z toho tí, ktorí sú pracujúci, zamestnanci, nie vysoko zarábajúci zamestnanci a jednoducho je to to pásmo medzi tým. Tí všetci z toho budú mať efekt, a to je, ja neviem povedať, koľko je to rodín takýmto spôsobom, ale pravdaže rodina dôchodcov z toho nebude mať žiadny efekt. Rodina nezamestnaných z toho nebude mať žiadny efekt, lebo dneska neplatia žiadnu daň. Čiže je to logické. Ale, ale komu teda chceme aj pomáhať? Nechceme týmto zamestnancom pomáhať? Veď asi aj SaS mala znižovanie daní fyzických osôb ako svoju prioritu a verím, že krížom-krážom, ako tu všetci sedia a všetky strany, že to budú mať opäť vo svojich volebných programoch, znižovanie dane fyzických osôb. Áno, bude to mať dopad na samosprávu, ale, ale musíme vidieť aj to vyváženie aj, aj tie, aj tie povinnosti, áno, prichádzali, ale prichádzali aj peniaze. A to sa nehovorí, ako keby že prichádzajú peniaze, zvyšovanie minimálnej mzdy automaticky znamená zvýšenie dane z príjmu fyzických osôb, podielových daní, nočné príplatky... (Prerušenie vystúpenia časomerom.)
P. Paška, predseda NR SR: (2006-08-02):
Pán poslanec Štefanec.
Grendel, Gábor, podpredseda NR SR (2020-11-03):
Je všeobecný súhlas s presunutím hlasovania? Áno (Súhlasná reakcia pléna.) Ďakujem pekne. Pán poslanec Vašečka.
Figeľ, Ján, podpredseda NR SR (2014-11-09):
S ďalšou faktickou Ján Mičovský.
Kollár, Boris, predseda NR SR (2022-12-22):
Otváram rozpravu v rámci tohto čítania. Hlási sa niekto do rozpravy z poslancov? Ak nikto, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Brocka, Július, poslanec NR SR (2014-11-10):
Pán Blaha, vy sa pohoršujete nad slovníkom opozičných poslancov? To nemyslíte vážne? Ten váš nominant v správnej rade piešťanskej nemocnice, po tomto vašom vystúpení neberiem, že ste sa od neho dištancovali. Vy, pán kolega, ste nám vašou aroganciou a pažravosťou tých, čo stoja za vami, ukuli tvrdší hlas a slovník. A ak sa, pán Blaha, máte za slušného človeka, tak musíte doma, u vás v SMER-e, robiť poriadok, nie v opozícii.
Ľ. Jahnátek, minister hospodárstva SR: (2009-11-04):
Tento návrh reaguje na súčasnú nepriaznivú hospodársku situáciu spôsobenú globálnou finančnou a ekonomickou krízou. Zhoršené hospodárske vzťahy a platobná neschopnosť jednotlivých obchodných spoločností vedú k situácii, že aj obchodné spoločnosti, ktoré dodávajú výrobky alebo poskytujú služby významné z celospoločenského hľadiska, nebudú môcť plniť svoje záväzky, čo sa môže prejaviť aj v nedostatočnom plnení mnohých funkcií štátu. Hospodárstvo Slovenskej republiky sa podľa článku 55 Ústavy Slovenskej republiky zakladá na princípoch sociálne a ekologicky orientovanej trhovej ekonomiky. A štát je povinný plniť svoje úlohy pri zabezpečovaní všeobecného hospodárskeho a sociálneho rozvoja spoločnosti. Návrhom zákona sa vláda Slovenskej republiky snaží predísť situácii, v ktorej sa strategická spoločnosť dostane do hospodárskych problémov, pričom následne jej prípadným zánikom by neboli pokryté základné potreby obyvateľstva. Nie je prípustné, aby napr. krachom obchodných spoločností zásobujúcich obyvateľstvo vodou alebo elektrickou energiou boli obyvatelia odstavení od týchto dodávok. Rovnako sa kladie dôraz na zabezpečenie uspokojovania ústavných, sociálnych a pracovných práv obyvateľov Slovenskej republiky, najmä, aby z týchto dôvodov nevznikli celé oblasti alebo regióny s výrazným sociálnym napätím. Opatrenia navrhované v tomto zákone sa budú vzťahovať len na strategické spoločnosti, o strategickom význame ktorých rozhodne vláda Slovenskej republiky. Takéto rozhodnutie vlády je obmedzené tým, že musí ísť o obchodnú spoločnosť, ktorá má viac ako 500 zamestnancov alebo významným spôsobom dodáva energiu, plyn, teplo, produkty rafinérskeho priemyslu pre obyvateľstvo, pre ostatný priemysel a celoštátnu dopravu alebo prevádzkuje vodné dielo, čistiareň odpadových vôd, kanalizáciu alebo verejný vodovod. Sú to obchodné spoločnosti, ktoré sú významné pre väčšiu časť obyvateľov štátu alebo pre ďalší priemysel. Kritérium 500 zamestnancov znamená, že strategickými spoločnosťami sa môžu stať aj spoločnosti, ktoré sú pre štát sociálne strategické. Účel návrhu zákona sa má dosiahnuť dvomi opatreniami, a to ustanovením povinnosti vlastníka alebo správcu takejto obchodnej spoločnosti, o ktorej vláda rozhodne, že má pre štát strategický význam pokračovať v prevádzke obchodnej spoločnosti, a  predkupným právom štátu na kúpu strategickej obchodnej spoločnosti. Ustanovenia tohto zákona nebudú v kolízii so zákonom č. 7/2005 Z. z. o konkurze a reštrukturalizácii, nebudú mať žiaden vplyv na aplikáciu podľa tohto zákona, ani nebude zákon prekážkou pre postup podľa zákona o konkurze a reštrukturalizácii. Štát si nerobí nárok na trvalé vlastníctvo strategického podniku, po konsolidácii pomerov Slovenská republika môže ponúknuť strategický podnik na predaj. Vyčíslenie finančných, ekonomických, environmentálnych vplyvov a vplyvov na zamestnanosť a podnikateľské prostredie je uvedené v doložke. Vážený pán predseda, vážené panie poslankyne, páni poslanci, žiadam vás o podporu tohto zákona.
A. Slafkovský, poslanec: (2008-02-06):
Prosím vás pekne, prečo si beriete do úst Reporters Sans Frontiéres, keď ani neviete, kto to je a čo to je. Momentálne sa zasadzovali, napríklad v Azejbardžane, kde bolo prepustených 110 politických väzňov, medzi nimi 5 novinári. Zasadzovali sa Reporters Sans Frontiéres, Miklós Haraszti ako predseda 56 krajín, ktoré tvoria OBSE.  Tam nevzniká, tam nikto nedostáva svoju pozíciu na základe nejakej cirkulácie a pretože prišiel do poradia. Je to na základe hodnôt. Päťdesiatšesť krajín si ho vyvolilo a poďakoval sa reportérom Sans Frontiéres. A keď sa pýtate, že kto všetko sa na to pýtal, no, kto sa pýtal a vyjadroval k nášmu návrhu zákona. Nebolo to len OBSE, boli to aj Financial Times, bola to Kolumbijská univerzita, bola to aj Európska federácia novinárov, bol to aj Freedom House. Takže nie je to len jedna inštitúcia, je ich pomerne veľa, a pokiaľ táto diskusia pobeží, tak ako sa rozbehla, tak ich bude ešte oveľa viacej. Ďakujem.
Blanár, Juraj, podpredseda NR SR (2022-03-15):
Dve faktické poznámky na vaše vystúpenie. Ako prvý – pán poslanec Marian Kotleba. Ale ešte predtým chcem všetkým kolegom poďakovať, že v zmysle pokynov dodržiavajú nosenie prekrytia dýchacích ciest. Nech sa páči, pán poslanec Kotleba.
Kuffa, Štefan, poslanec NR SR (2014-02-05):
Ja len ešte niekoľko slov. No, prepáčte mi to, že to trošku som ešte tak natiahol, tak komunikačný šum tuná vznikol. (Povedané so smiechom.) Boli by sme však zahlasovali, no ale ja som pochopil, že predkladateľka ešte chcela tiež vystúpiť v tom záverečnom slove, tak mi to prepáčte, ale ja som nestihol v tej faktickej poznámke na kolegov ako reagovať a kolegyňa, keď tu spomenula mobilné hospice detské a Plamienok, ktorý tuná na Slovensku funguje, resp. povedal by som, ani nie na Slovensku, ale on funguje len v Bratislave, on nefunguje na Slovensku, ale len v Bratislave. Celé Slovensko má len jeden mobilný detský hospic, a ten je práve v Bratislave. Samozrejme, ja sa zhodujem ako s tou skutočnosťou, a to vo všeobecnosti platí, pokiaľ je to ako len trochu možné... (Neutíchajúci ruch v sále. Prerušenie vystúpenia predsedajúcou.)
I. Radičová, poslankyňa: (2007-12-04):
Nebudem reagovať na niektoré vecné argumenty typu vzniku sociálneho štátu, lebo to by sme museli začať naozaj v druhej polovici 19. storočia, a to ich rozvojom konceptu od Bismarcka cez Mirdala, Beveridgea a podobne. Ale asi to nie je úloha, aby sme sa hrali na prvý semester vysokej školy. Chcem ale zdôrazniť, že koncept solidarity je oveľa, oveľa starší. A nik nepopiera tento princíp ako základ modelu sociálneho štátu súčasnej slovenskej spoločnosti. A uvediem jeden argument za všetky. Aby sme mohli byť členskou krajinou Európskej únie, tak sme museli splniť základné kritériá a regulatívy sociálneho štátu. A európsky model sociálneho štátu dnes znamená predovšetkým dopĺňanie sa základných funkcií a úloh aktérov, ako je trh, štát a občianska spoločnosť. A o tom, o čom môžeme myslieť, pán predseda Národnej rady Slovenskej republiky, je, do akej miery tieto kompetencie prerozdelíme, ako ich vieme kontrolovať a ako sú ústretové občanom. A dnešný prerokúvaný rozpočet posudzujeme práve z toho hľadiska, ako je ústretový občanom, aký vaša vláda prináša nový pohľad na odstraňovanie regionálnych rozdielov a reguláciu chudoby. Ďakujem.
Danko, Andrej, podpredseda NR SR (2024-09-26):
Reagujte na poslanca Matoviča.
Kuffa, Štefan, poslanec NR SR (2020-12-02):
Prepáčte. Odchod študentov do zahraničia ja by som tak nevnímal až tak veľmi negatívne, lebo teraz tí študenti, keď odídu na štúdiá a vrátia sa späť na Slovensko, tak to je úplne super, dobrá vec, lebo naberú skúsenosti a tie skúsenosti, ktoré sú na iných univerzitách, dokážu uplatňovať v našej krajine, tak je to úplne super. A keď aj zostanú aj v rámci Európskej únie, stále to hovoríme, že tá Európska únia, nejako sa k nej hlásime, že je naša, tak tí študenti neodchádzajú do Ameriky alebo kdesi mimo Európy, ale zostávajú kvázi, ako by som to možno tak povedal, že takmer doma. Ale čo horšiu vec ako vnímam, nie ten odchod tých študentov do zahraničia, ale to, že tí študenti odišli zo škôl dnes úplne a nieže odišli, ale my sme ich vyhnali. Stále operujeme tu nejakým COVID-om-19, ale de facto realita je taká, že my tých študentov sme vyhnali zo škôl. Dištančné vzdelávanie, no niekedy to sú také úplne humorné a absurdné udalosti, ktoré sa dejú, to mi minule rodičia rozprávali, ako ich dieťa školopovinné na základnej škole malo online telocvik. Na stoličke skákalo doma vo svojej izbe a cvičilo s pani učiteľkou, ktorá bola tiež, asi skákala kdesi tiež po tej stoličke, ale proste ak my neinvestujeme do toho vzdelania, do vzdelania sa najlepšie, je to najlepšia investícia, keď do neho investujeme, vráti sa nám to v podobe vzdelaných ľudí a uplatniteľných na trhu práce. Čo sa týka vysokoškolských učiteľov a spomenuté to tu bolo, to prepúšťanie tých učiteľov, namiesto navýšenia platov a zvyšovania platov my týchto učiteľov vyhodíme zo škôl, prepustíme ich. (Hluk v sále. Zaznievanie gongu.)
Glváč, Martin, podpredseda NR SR (2016-06-14):
Ďakujem pekne, s faktickými poznámkami sa prihlásili dvaja páni poslanci. Ukončujem možnosť sa prihlásiť s faktickými. Nech sa páči, pán poslanec Hrnko.
Paška, Pavol, predseda NR SR (2013-09-18):
(Povedané súbežne s rečníkom.) Pán poslanec, však ako skúsme, je dosť neskoro, ja vám môžem, ja môžem prečítať...
M. Číž, podpredseda NR SR: (2010-03-04):
(Hlasovanie.) Prítomných 131 poslancov, za návrh 55 poslancov, proti 12 poslancov, zdržalo sa 64 poslancov. Konštatujem, že tento návrh sme neschválili.
Bernaťák, Tibor, poslanec NR SR (2019-03-28):
Ďakujem. Pani poslankyňa, tak klobúk dolu pred vašou prácou, ktorou pomáhate ľuďom v núdzi, ale priznám sa, že v niektorých častiach vášho vystúpenia som stra..., som nerozumel, pretože aj my odmietame akékoľvek politické hry. Hovorili ste, čo sme tu robili, keď sme vo vláde tri roky. My keď sme nastupovali do vlády, sme boli tá politická sila, ktorá trvala na tom, že Istanbulský dohovor sa nemá ratifikovať, a budeme robiť všetko preto, aby sme v prípade, ak bude na to vôľa, stiahli náš podpis pod týmto dohovorom späť. Myslíme si, že tá situácia nastala teraz. Možno pred mesiacom by sa to nedalo, možno o mesiac sa to už dať nebude. Preto tento návrh uznesenia predkladáme teraz.	Spomínali ste, že sme nehovorili nikdy sme sa o tom nebavili, ja vám môžem aj doniesť dokumenty aj tlačové vyhlásenia našej strany aj predsedu Andreja Danka k Istanbulskému dohovoru, takisto sme mali rôzne tlačové konferencie, kde sme aj zdôvodňovali, prečo podľa nášho názoru Istanbulský dohovor nemôžme ratifikovať, nemôžme prijať, my súhlasíme s tým, že 90 % ustanovení Istanbulského dohovoru je v poriadku, lenže tie zvyšné percentá sú naozaj podľa nášho názoru zlé a neprijateľné. A keďže, ako ste aj vy spomínali, nedá sa vyňať, resp. nedá sa nesúhlasiť s nejakými časťami Istanbulského dohovoru, to je dôvod, prečo tento istanbulský dohovor nie je možné prijať ako celok. Keby sa to dalo, super, sme za to, myslím, že aj pán minister Gál sa vyjadril, že gro vlastne tých dohovo..., ustanovení, ktoré sa týkajú dobrých ustanovení Istanbulského dohovoru, máme v našej legislatíve. Samozrejme, sme za to, aby sa vylepšili, nemáme absolútne nič proti tomu, práve naopak, sme za to, aby sa aj pritvrdilo, pritvrdili postihy a aby sa násilie na ženách naozaj odstránilo v čo najväčšom... (Prerušenie vystúpenia časomerom.)
P. Paška, predseda NR SR: (2007-12-05):
(Hlasovanie.) 138 prítomných, 73 za, 54 proti, 8 sa zdržalo, 3 nehlasovali. Konštatujem, že bod 27 z informácie sme odsúhlasili.
P. Paška, predseda NR SR: (2007-10-25):
(Hlasovanie.) 81 prítomných, 79 za, 1 sa zdržal, 1 nehlasoval. Konštatujem, že sme postúpili uvedený návrh do tretieho čítania. Pán spravodajca, budeme hlasovať... Otváram rozpravu v treťom čítaní , prepáčte. Pýtam sa, kto sa chce prihlásiť do rozpravy. Predpokladám, že je to omyl. Končím možnosť prihlásiť sa. Vyhlasujem rozpravu za skončenú. Pán spravodajca.
P. Hrušovský, podpredseda NR SR: (2001-09-20):
(Hlasovanie.) Prítomných 129, za návrh 58, proti 33, zdržalo sa 34, nehlasovali 4. Návrh sme neschválili.
P. Hrušovský, predseda NR SR: (2005-03-18):
M. Majdová, poslankyňa: ... dve rôzne a nerovnocenné skupiny študentov? Tí prví študujú bezplatne, pričom používajú všetky študentské zľavy a výhody a ešte si aj v prípade potreby môžu požičať peniaze za smiešne nízky úrok, a tí druhí za svoje štúdium platia nie malé sumy, na jeho zaplatenie si požičiavajú peniaze za vysoký komerčný úrok, nemajú žiadne študentské zľavy, žiadne študentské výhody, a to aj napriek tomu, že podstatnú časť z nich tvoria ľudia vo veku 18 až 25 rokov, ktorí mali iba tú smolu, že sa kvôli nedostatočným kapacitám vysokej školy nedostali na bezplatné denné štúdium. Prijatie tohto zákona umožní potenciálnym záujemcom o externé štúdium možnosť účinnejšie sa brániť, pretože nikto nebude môcť vyberať školné po prijatí tohto zákona, ktoré bude vyššie ako 26 000 korún ročne, a nehovoriac už o tom, že inštitúciám, ktoré dnes nelegálne vyberajú oveľa vyššie poplatky, než s akými návrh zákona počíta, zrejme nové študijné programy otvárať nebudú, pretože sa im to naozaj neoplatí. Vážené panie poslankyne, vážení páni poslanci, prijatie zákona o študentských pôžičkách je prvým a veľmi dôležitým krokom k naštartovaniu ďalších, nie prvých, ale ďalších pozitívnych zmien vo vysokom školstve, cieľom ktorých je zvýšiť kvalitu a konkurencieschopnosť slovenských vysokých škôl. A pokiaľ viem, o to nám všetkým ide, tým koaličným aj tým opozičným. Preto verím, že návrh zákona podporíte. Ďakujem za pozornosť. (Potlesk.)
Pellegrini, Peter, predseda NR SR (2015-10-07):
Prezentujme sa a hlasujme. (Hlasovanie.) Prítomných 140 poslancov, za hlasovalo 44, proti boli 7, zdržalo sa 88, nehlasoval 1. Návrh sme neschválili. Pán poslanec Michal Bagačka teraz uvedie hlasovanie v prvom čítaní o návrhu poslancov Brixiho a Martvoňa na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách (tlač 1748), bod 103 schváleného programu. 	Nech sa páči, pán poslanec. (Hlasovanie o návrhu poslancov Národnej rady Slovenskej republiky Otta Brixiho a Antona Martvoňa na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov , tlač 1748.)
Vons, Peter, poslanec NR SR (2023-06-28):
O bode 7 nemôžeme hlasovať, keďže bol schválený bod 6 spoločnej správy. Pán predseda, keďže sme hlasovali o pozmeňujúcich návrhoch zo spoločnej správy, odporúčam hlasovať o tom, že predložený návrh zákona prerokujeme v treťom čítaní ihneď.
Bugár, Béla, podpredseda NR SR (2019-10-23):
Vyhlasujem rozpravu o tomto bode programu za skončenú. Pani ministerka, nech sa páči, ak chcete. Ďakujem. Pán spravodajca, nech sa páči.
Maďarič, Marek, poslanec NR SR (2010-08-11):
Ďakujem pekne. Vážený pán predseda parlamentu, keď som vás tak počúval, vy ste už neboli ďaleko od toho, aby ste z problémov, ktoré má Grécko obvinili SMER – sociálnu demokraciu. A neboli ste, čo je vážnejšie, ďaleko ani od toho, aby ste navrhli vystúpenie Slovenska z Európskej únie. Vy ste v úvode obvinili Roberta Fica, bývalého premiéra, priam z toho, že konal proti národnoštátnym záujmom, keď Slovensko nezablokovalo možnosť pôžičky Grécku. V takom prípade, ale ste obvinili zo zrady národnoštátnych záujmov aj ostatných lídrov Európskej únie, ale vy so silnými slovami problém zjavne nemáte. Ja si myslím, že bývalá vláda konala práve v súlade s národnoštátnymi záujmami, a to vôbec nie preto, že primárne by sme mali byť solidárni s Grékmi. Ani Nemci primárne nie sú solidárni s Grékmi, ani Francúzi, ale sú solidárni so svojimi vlastnými záujmami, pretože ten krach Grécka by veľmi rýchlo dopadol aj na nás. A bývalá vláda konala veľmi zodpovedne aj v tom zmysle, že po odblokovaní pôžičiek povedala, že Slovensko pôžičku poskytne v prípade, že Gréci si budú plniť „domácu úlohu“. A od vás je nezodpovedné, že nedávate šancu tomuto parlamentu počkať si na výsledok a zhodnotenie, či tú úlohu si Gréci plnia. A preto to nedopustíte, pretože ste v pasci svojich vlastných populistických predvolebných sľubov. A mimochodom, keď je tá pôžička Grécku taká jednoznačne zlá, ako tu zaznelo z úst predstaviteľov SDKÚ a vašich, ja by som tu rád počul aj názor vášho ďalšieho koaličného partnera.
Grendel, Gábor, podpredseda NR SR (2020-07-10):
Pán poslanec Kuffa.
M. Číž, podpredseda NR SR: (2010-03-04):
(Hlasovanie.) Prítomných 132 poslancov, za návrh 33 poslancov, proti 52 poslancov, 46 poslancov sa zdržalo, 1 nehlasoval. Tento návrh pána poslanca Simona sme neschválili.
Šudík, Tomáš, poslanec NR SR (2022-10-05):
Vážený pán predsedajúci, vážené pani poslankyne, vážení páni poslanci, dovoľte mi prečítať pozmeňujúci a doplňujúci návrh poslanca Národnej rady Slovenskej republiky Tomáša Šudíka a Jaroslava Karahutu k návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnené niektorých zákonov v znení neskorších predpisov, tlač 1062. Návrh zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnené niektorých zákonov v znení neskorších predpisov sa mení a dopĺňa takto: V čl. I bod 4 znie: „4. V § 39 sa písmeno o) dopĺňa štvrtým bodom, ktorý znie: „4. vymedzuje nesledovné vodné cesty a úseky nesledovaných vodných ciest na účely podľa § 31 ods. 1 poslednej vety, a to na základe súhlasného stanoviska Ministerstva životného prostredia Slovenskej republiky z hľadiska zabezpečenia ochrany dotknutých vôd; ak sa Ministerstvo životného prostredia Slovenskej republiky nevyjadrí do 14 dní od doručenia žiadosti dopravného úradu, má za to, že s uložením plavebného opatrenia súhlasí,“.“ Ďakujem. To bol prečítaný pozmeňujúci a doplňujúci návrh. A v krátkosti len pridávame právomoc ministerstvu životného prostredia možnosť identifikovať nejaký problém z hľadiska ochrany vôd a potom, ak je na nejakej, nejakej trase nejaký problém, tak nezaradí túto trasu. Ďakujem krásne.
Grendel, Gábor, podpredseda NR SR (2022-06-14):
Ďakujeme za informáciu. Prerušujem rokovanie o tomto bode programu. Budeme pokračovať Správou o výsledkoch kontrolnej činnosti Najvyššieho kontrolného úradu Slovenskej republiky za rok 2021. Správa má tlač 961 a správa výboru 961a. Prosím predsedu Najvyššieho kontrolného úradu pána Ľubomíra Andrassyho, aby správu uviedol. (Rokovanie o správe o výsledkoch kontrolnej činnosti Najvyššieho kontrolného úradu Slovenskej republiky za rok 2021 , tlač 961.)
Žiga, Peter, podpredseda NR SR (2023-12-07):
Ďalší v rozprave za klub Progresívne Slovensko vystúpi pán poslanec Kišš.
V. Veteška, podpredseda NR SR: (2007-05-17):
Budeme teraz pokračovať tak, že po ukončení voľby budeme pokračovať v rokovaní podľa programu s tým, že potom prerušíme rokovanie na oznámenie výsledkov v tajnej voľbe a pokračovať budeme podľa programu do 19.00 hodiny. Dostal som správu, že už všetci páni poslanci a panie poslankyne využili právo zúčastniť sa na tajnej voľbe. Vyhlasujem tajné hlasovanie za skončené. Prosím overovateľov, aby sa ujali svojej funkcie. Vážené panie poslankyne, páni poslanci, budeme pokračovať v rokovaní Národnej rady. Prerušili sme rokovanie o návrhu poslancov Národnej rady Slovenskej republiky Ivana Vargu a Mariána Záhumenského na vydanie zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov a o zmene a doplnení niektorých zákonov , tlač 216, spoločná správa 216a. Prerušili sme pred otvorením rozpravy. Otváram všeobecnú rozpravu. Písomne sa do rozpravy prihlásil pán poslanec Záhumenský ako jediný. Pán poslanec Záhumenský, nech sa páči.
J. Halecký, poslanec: (2006-08-03):
Druhá otázka, o ktorej tuná už hovoríme opakovane a tiež ju nechápeme, čo myslíme tým, že kúpele tým, ktorí to najviac potrebujú. Áno, presne tak a dobre je to formulované, takže si dovolím vyložiť pojmy, do ktorých možno ma nič nie je, lebo už mesiac som expertom na sociálnu politiku, ale je to tak, že najviac sú ohrození tí, čo dostávajú porážku, srdcový infarkt a zlyhanie obličiek a očného pozadia v dôsledku aterosklerotických zmien ciev. Do kúpeľov chodia obyčajne v skupine A, bývalej X tí, ktorí už majú porážku, čiže ledva tam dôjdu, tí, čo sú s infarktom ledva prejdú 100, 200 metrov a my chceme, aby tam chodili pacienti s esenciálnou hypertenziou, ktorí sú, majú len prvé a druhé štádium poškodenia orgánov, čiže angínu... (Prerušenie časomierou.)
J. Budaj, poslanec: (2002-08-19):
Vyjadrujem počudovanie, že sa k tomu pristupovalo tak opatrne a postupne. A pokiaľ ide o návrhy, o ktorých hovorí pán prezident, znižovanie pokút, v tomto prípade pre monopolného vlastníka distribučných sietí nie je vonkoncom namieste, navrhované znižovanie pokút môže dokonca pôsobiť ako vynulovanie pokút vôbec. Keď je pokuta lacnejšia, omnoho lacnejšia než prekročenie zákona, prestáva mať akýkoľvek zmysel, ale na prvom mieste je dôležité, aby poslanci prijali zákon ako taký a aby umožnili rozvoj internetu. Ďakujem.
E. Kukan, minister zahraničných vecí SR: (2004-12-10):
Pánom poslancom Ševcovi a Šimkovi sa chcem poďakovať za prínos intelektuálny a korektný do tejto diskusie. Nepochybujem o tom, že pani poslankyňa Bollová mala dobrý úmysel aj s tým uznesením, ktoré predložila. Len by som chcel povedať, že je to také neorganické a možno keby sme si sadli a porozprávali sa, vedeli by sme to sformulovať lepšie. Niektoré body toho uznesenia totiž používajú veci, ktorým ja nerozumiem. Vy hovoríte o personálnych zálohách v zahraničnej službe, ja neviem, čo to je, hovoríte o niektorých druhoch spolupráce nášho ministerstva s ministerstvom kultúry a ministerstvom školstva, to sa už deje. Takže ja by som ocenil túto vašu snahu, ale predsa len by som dal prednosť, aby bolo prijaté uznesenie, tak ako je formulované v spoločnej správe. K pánovi poslancovi Hoptovi iba toľko. Máme úplne iné videnie sveta a ani v prípadnej diskusii by sme sa nezhodli. Takže prosím, aby ste schválili túto stratégiu. Je to prvý taký dokument. Má, samozrejme, mnoho úskalí, je veľmi ťažké sformulovať niečo tak, aby to naozaj bolo prijateľné zo všetkých strán. K pani Bollovej ešte toľko. Vy hovoríte o transatlantickej dimenzii. Ja som si to prečítal, nemenil by som na tom ani slovo, ani riadok. Hovoríte o Rusku. Keď si prečítate celú stratégiu, tam sú mená iba dvoch štátov, USA a Rusko, nikto iný. To zvýrazňuje význam, ktorý mu prikladáme. O tých štyroch priestoroch, ja vám to, samozrejme, všetko poviem. To sú veci, ktoré prerokúva dnes Európska únia. A má vytvoriť tento dokument základ pre budúcu širokú spoluprácu s Ruskou federáciou. Pán predseda, ďakujem pekne.
Danko, Andrej, predseda NR SR (2019-04-02):
Prosím, vypnite zvuk pánovi poslancovi.
Pellegrini, Peter, predseda NR SR (2015-05-06):
Ďakujem pekne. Budeme pokračovať v prerušenej rozprave. Vyhlasujem jednominútovú prestávku. Poprosím kolegov, ktorí nechcú sa zúčastniť rokovania, aby opustili rokovaciu sálu, aby mohla pani poslankyňa Mezenská dokončiť svoje vystúpenie. (Prestávka.) (Po prestávke.)
Bugár, Béla, podpredseda NR SR (2018-05-24):
Vy žiadate, aby podpredseda vás takto neoslovil, a vy použijete takýto slovník?
Tomáš, Erik, poslanec NR SR (2020-07-23):
Však ja reagujem na rečníka. (Smiech v sále a potlesk.) Môžte mi vrátiť čas, poprosím?
Horváth, Zoltán, poslanec NR SR (2011-06-29):
Ďalej, prosím, dajte hlasovať o pridelení návrhu výborom, a to ústavnoprávnemu výboru, výboru pre financie a rozpočet, výboru pre sociálne veci, ďalej, aby za gestorský výbor určila Národná rada hlasovaním Výbor Národnej rady Slovenskej republiky pre sociálne veci a aby prerokovali predmetný návrh zákona výbory do 26. augusta, gestorský výbor do 31. augusta. Prosím, dajte hlasovať.
Kaščáková, Renáta, poslankyňa NR SR (2018-02-08):
Ďakujem veľmi pekne. Informácie kolegyne Zemanovej o životnom prostredí na Hornej Nitre, o zvýšenom počte onkologických ochorení, o znečistených riekach, pôde, ovzduší, ohrozených prameňoch liečivej vody ako dôsledok ťažobnej činnosti, to nie je strašenie, ale vychádzajú z poznania faktov, ktoré sú naozaj alarmujúce, a ja považujem za trestuhodné, že sa tým nikto z kompetentných doteraz nezaoberal, že si dlhé roky iba zatvárali oči, či už je to premiér, príslušní ministri alebo župan, zástupcovia samospráv a podobne. Pripomína mi to takú potemkinovskú dedinu, kde nám stačí, ak sú veci pekné iba na povrchu, ak sa o ne len akože staráme, ale pritom vo vnútri nám pekne hnijú. Keď som v rámci svojej kampane chodila po regióne Horná Nitra, tak som si všímala témy životného prostredia, ktoré naozaj ľudia vnímali ako taký boľavý vred, všetci tam tušia, že ich región je chorý, vidia to, veď tam žijú, ale pri svojej každodennej drine vôbec ani netušia, ani nemajú čas zaujímať sa, že čo je v pozadí zamestnávania baníkov a všetkoho, všetkých týchto dôsledkov. Kým rôzni politici tam chodia ich opíjať sľubmi, tak my skôr hovoríme veci, ktoré bolia, ale myslím si, že bez poznania pravdy nie je možné uzdravenie. A ak si dnes aj vďaka našim upozorneniam konečne vážnosť situácie uvedomuje aj vláda, župan a ďalší a začínajú sa konečne aktivizovať aj pri získavaní eurofondov na obnovu regiónu, tak nás to muší, musí tešiť, len otázka je, že či po tom všetkom, čo tu doteraz v krajine predvádzali, sú zrovna títo ľudia schopní vytvoriť z Hornej Nitry úspešný príbeh. Ja sa obávam, že veľmi nie a že aj tieto peniaze skončia v nejakých alobaloch, ale dúfam, že to opäť nebude raz premárnený čas. To si Horná Nitra naozaj nezaslúži. Ďakujem.
Figeľ, Ján, podpredseda NR SR (2014-03-19):
Ďakujem pekne. Na vystúpenie pána Švejnu sú dve faktické poznámky. Nech sa páči, Ľudovít Kaník.
Susko, Boris, poslanec NR SR (2020-09-24):
Áno. Ďakujem veľmi pekne za faktické poznámky. Ja som už v rozprave povedal, že, áno, vnímam pozmeňovací návrh, ktorý predložila pani poslankyňa Zemanová, ktorý určitým spôsobom zjemňuje ten pôvodný návrh zákona. Je to na zamyslenie, či to je dostačujúce. Napriek tomu sa obávam, že práve tie nedbanlivostné trestné činy sú stále neprimerané vo vzťahu k tej skutkovej podstate, ale je, je to na zamyslenie. Ďakujem.
Paška, Pavol, predseda NR SR (2014-06-03):
Pekné predpoludnie, vážené pani poslankyne, vážení páni poslanci, budeme hlasovať o prerokovanom bode a o jednom návrhu uznesenia. Poprosím vás, aby ste si zaregistrovali karty v hlasovacom zariadení a zaujali miesto. Budeme hlasovať o vládnom návrhu zákona č. 569 o geologických prácach, prerokovali sme ho v skrátenom legislatívnom konaní. Je to tlač 1037. Poprosím pána poslanca Róberta Puciho, aby uviedol hlasovanie v druhom čítaní. [Hlasovanie o vládnom návrhu zákona, ktorým sa dopĺňa zákon č. 569/2007 Z. z. o geologických prácach (geologický zákon) v znení neskorších predpisov a ktorým sa menia a dopĺňajú niektoré zákony , tlač 1037.]
B. Bugár, podpredseda NR SR: (2004-11-30):
Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Romanovi Vavríkovi. Nech sa páči. R. Vavrík, poslanec: Pán podpredseda, ďakujem pekne. Ešte raz poprosím kolegyne a kolegov o pozornosť. Dovoľte mi, aby som vám podal správu spravodajcu v prvom čítaní za výbor pre obranu a bezpečnosť. Dovoľte mi, aby som spomenul, že uvedený vládny návrh zákona spĺňa z formálnoprávnej stránky všetky náležitosti, ktoré si vyžaduje zákon o rokovacom poriadku Národnej rady, a takisto aj náležitosti, ktoré sú stanovené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, po rozprave odporučím, aby sa uvedený návrh zákona prerokoval v druhom čítaní. Dovoľte mi, aby som predložil návrh na pridelenie do výborov, ktorý korešponduje s rozhodnutím predsedu Národnej rady, a to aby návrh prerokovali výbory: ústavnoprávny výbor, výbor pre financie rozpočet a menu a napokon výboru pre obranu a bezpečnosť, ktorý by bol zároveň stanovený za výbor gesčný. Ďalej navrhujem, aby túto tlač prerokovali výbory, o ktorých bude rozhodnuté hlasovaním, najneskôr zajtra, t. j. 1. 12. 2004. To je všetko zo správy spravodajcu. Pán podpredseda, poprosím vás, aby ste otvorili rozpravu.
Kotleba, Marian, poslanec NR SR (2020-11-03):
Pán podpredseda, keď na to budú títo príslušníci Policajného zboru... (Prerušenie vystúpenia predsedajúcim.)
M. Číž, podpredseda NR SR: (2008-09-23):
Teraz dávam slovo Jaroslavovi Paškovi z ústavnoprávneho výboru a prosím ho, aby informoval Národnú radu o výsledku rokovania výborov o tomto návrhu zákona a odôvodnil návrh a stanovisko gestorského výboru. Máte slovo, pán Paška. Ešte raz poprosím, páni poslanci, posadiť sa a obmedziť komunikáciu.
Figeľ, Ján, podpredseda NR SR (2014-07-02):
S reakciou na faktické poznámky, nech sa páči, Miroslav Číž.
Laššáková, Jana, podpredsedníčka NR SR (2014-11-10):
Vieme, že nie je to v súlade s roko... Dobre?
Kamenický, Ladislav, poslanec NR SR (2012-10-23):
Ďakujem. Pán Sulík, ja len jednu poznámočku k tomu, čo ste hovorili. Mali sme tu prednášku Lafferovej krivky, o tých päťdesiatich percentách, že dnes to neplatí. Dnes ste nám povedali, že ideálna teda sadzba dane je 20 % a že Česká republika, Maďarsko, Poľsko majú 19 % a že okopírovali systém Slovenskej republiky. Čo sa stane, ak to, čo ste povedali, Ukrajina zavedie 16 %, Rumuni majú 16 %, Bulhari majú 10, tak všetci okopírujeme Ukrajinu, Rumunsko, Bulharsko, Cyprus, vaša Lafferova krivka, keď sa opýtate podnikateľa, koľko chce zaplatiť daní, tak ja sa pýtam, že čo vám povie? Povie vám, že ja chcem zaplatiť 19 alebo 20 percent? Nie, on povie, že on chce zaplatiť nulu. To je ideálna kombinácia, ten kokteil pre toho podnikateľa. Takže ak to takto pôjde ďalej, tak všetci sa začneme, ako sa povie, kopírovať jeden druhého a skončíme pri šestnástich a keď budeme všetci na šestnástich, tak niekto príde s geniálnou myšlienkou, dajme tam 10. A to bude vaša Lafferova krivka. Ďakujem pekne.
Pčolinský, Peter, podpredseda NR SR (2023-02-16):
Dve faktické poznámky. Pán poslanec Viskupič.
Pellegrini, Peter, predseda NR SR (2015-06-26):
Vážené pani poslankyne, vážení páni poslanci, budeme pokračovať v prerušenom rokovaní hlasovaním v druhom čítaní o vládnom návrhu zákona, ktorým sa mení a dopĺňa zákon č. 36/2005 Z. z. o rodine, tlač 1501, bod 84 schváleného programu. Pán poslanec Madej, prosím, uveďte hlasovanie. (Hlasovanie o vládnom návrhu zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1501.)
P. Paška, predseda NR SR: (2007-07-03):
(Hlasovanie.) 139 prítomných, 84 za, 55 proti. Aj tento pozmeňujúci návrh sme odsúhlasili. Ďalej.
Danko, Andrej, predseda NR SR (2016-05-19):
Dobre, ja navrhujem tak, áno, stala sa chyba vo vyslovení 87 miesto 97, teda opakovať hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov (tlač 87). Ak môžeme, zopakujme toto hlasovanie, tak aby nebola chyba v žiadnom procese. (Reakcia pléna.) Teda je to o návrhu skupiny poslancov. Všeobecný súhlas je na zrušenie toho predchádzajúceho hlasovania? (Súhlasná reakcia pléna.) Ďakujem. Pani poslankyňa, prosím, uveďte hlasovanie.
M. Hort, podpredseda NR SR: (2008-10-22):
Dávam teraz slovo spravodajcovi, ktorým je pán Tibor Cabaj, ktorého určil navrhnutý gestorský výbor, výbor pre verejnú správu a regionálny rozvoj, pánovi predsedovi tohto výboru. Nech sa  páči.
Mihál, Jozef, poslanec NR SR (2014-10-14):
Je to zaujímavý postreh, pán kolega, ale chcem pripomenúť, že toto je teda prvé čítanie, či je to vládny návrh novely alebo náš návrh zákona. A ja si teda nerobím žiadne ilúzie, že by to dopadlo inak ako tak, že v tom prvom čítaní bude posunutý ďalej do druhého čítania vládny návrh a poslanecký, opozičný návrh bude stopnutý. Takže to, čo si neoddiskutuješ, neprediskutuješ dnes, si určite prediskutuješ o mesiac, keď bude druhé a tretie čítanie, budú výbory k vládnej novele. A ja vtedy už len tak budem možno ticho plakať do vankúša, že mohlo sa podnikateľské prostredie, zamestnanosť, platy zlepšiť na Slovensku, ale budeme hovoriť o kozmetických zmenách, ktoré reálne nič nevyriešia.
Budaj, Ján, poslanec NR SR (2016-11-29):
Ďakujem pekne. Rečník hovoril o tom, aké sú dôsledky zákona, ja k tomu dodám, že hlavným dôsledkom je ilúzia. Za prvé, v ilúzii budú zamestnanci, že teraz už majú definitívu a nebude do nich politika zasahovať. Nie je to pravda, zákon to negarantuje. V ilúzii, poriadnej, má byť Európska únia, lebo má uveriť, že na Slovensku vláda prerušila stranícky klientelizmus. A takisto verejnosť, v ktorej sa bude rozprávať, že tento zákon to dokáže. Nie je to pravda, Úrad vlády bude mať väčšie kompetencie, aj kontrolné, aj výkonné, než bude mať samotný úrad. A ako som už povedal, je našou občianskou povinnosťou upozorňovať aj verejnosť, aj Európsku úniu, že toto je ilúzia. Zákon ste chystali skoro tri alebo štyri roky. Z diaľky, keďže toto je naozaj zákon roka, toto je zákon desaťročia, toto bola podmienka acqui communautaire pre vstup Slovenska do Európskej únie. A vtedajšia vláda Mikuláša Dzurindu do roka túto podmienku zrušila. Teraz ste mali šancu to napraviť a ukázať, že vám ide naozaj o odpolitizovanie verejnej a štátnej správy. Zatiaľ tento zákon je ilúzia, predstierate, že vám o to ide, a je našou povinnosťou na to upozorniť. Dodám ešte, že jednou veľkou ilúziou je, že ešte aj toto predstieranie by sa implementovalo do šiestich mesiacov. To len ilustruje, že to vôbec nemyslíte vážne.
Figeľ, Ján, podpredseda NR SR (2013-06-26):
Nech sa páči, Miroslav Kadúc.
T. Cabaj, podpredseda NR SR: (2009-10-30):
Slovo má pani poslankyňa Jarmila Tkáčová. Pripraví sa pán predseda výboru Jozef Halecký.
P. Hrušovský, predseda NR SR: (2005-10-25):
(Hlasovanie.) 131 prítomných, 100 za návrh, 31sa zdržalo. Návrh sme schválili. Ďalší návrh. Teraz poprosím pán poslanca Mikuša, aby ako spoločný spravodajca výboru pre financie, rozpočet a menu uviedol v Národnej rade Slovenskej republiky návrhy hlasovaní k prerokúvanému vládnemu návrhu zákona, ktorým sa mení a dopĺňa zákona o miestnych daniach a miestnom poplatku za komunálne odpady a drobné stavebné odpady, ktorý prerokúvame ako tlač 1277 v druhom čítaní. Poprosím vás, aby ste najskôr dali hlasovať o návrhoch zo spoločnej správy a potom o návrhoch, ktoré poslanci predniesli v rozprave. Nech sa páči, pán poslanec Mikuš.
K. Tóthová, poslankyňa: (2009-06-03):
Ďalší taký fakt, taký argument, ktorý nebol uvedený, je výrok bývalého ministra zahraničia Maďarskej republiky Lászlóa Kovácsa, ktorý sa vyjadril, že „podpísaním Rámcovej dohody so susednými štátmi sa Maďarsko nevzdáva možnosti aj zmeny hraníc“. Ďalej europoslanec Csaba Tabajdi nepokladá Maďarov v zahraničí, teda pokladá Maďarov v zahraničí za integrálnu súčasť aj Maďarska a vraví, že nie sú len integrálnou súčasťou štátu, v ktorom žijú, a ani za etnickú menšinu, ale ich pokladá za časť rozdeleného maďarského národa. Aby som dala aj citát pána poslanca Národnej rady Miklósa Duraya, ktorý povedal: „Trianon bol tragédiou.“ A ďalej povedal, že „tí, ktorí boli pri Trianone, sú vojnoví zločinci“. Ďalej povedal: „Nemeniteľnosť hraníc je neprijateľná.“ Sú to všetko výroky, ktoré keď dáme do mozaiky a ešte poprípade ďalšie súvislosti, dávajú pravý obraz súčasnej situácie, kedy nemožno mlčať.
Paška, Pavol, predseda NR SR (2013-03-19):
Hlasujeme o bodoch 1 až 26 zo spoločnej správy, odporúčanie je schváliť. (Hlasovanie.) 142 prítomných, 89 bolo za, 53 sa zdržalo. Tieto body sme schválili.
Hrnčiar, Andrej, podpredseda NR SR (2016-11-24):
Končím možnosť nahlásiť sa s faktickými poznámkami, nie sú žiadne. Nech sa páči, pani poslankyňa Petrík.
Grendel, Gábor, podpredseda NR SR (2020-04-02):
Páni poslanci, poprosím vás, nevykrikujte, naozaj.
Suja, Miroslav, poslanec NR SR (2021-01-14):
(Časť vystúpenia hovorená mimo mikrofónu.) ... atómová fyzika, že to stíhame bez problémov. Tak sa preto pýtam, že či vám to stačil ten čas včera, alebo ste to robili ešte dneska, tých pätnásť alebo tridsať minút, koľko to vtedy bolo.
P. Hrušovský, predseda NR SR: (2003-12-12):
(Hlasovanie.) 146 prítomných, 141 za, 2 proti, 2 sa zdržali, 1 nehlasoval. Návrh sme schválili.
Heger, Eduard, poslanec NR SR (2019-09-13):
Ďakujem, pán predsedajúci. Ja by som chcel dať tiež procedurálny návrh, pretože v zmysle rokovacieho poriadku je rokovací deň v piatok do šestnástej, tak by som chcel dať procedurálny návrh, že by sme rokovali dnes do šestnástej a pokračovali by sme v utorok, tak ako to hovorí rokovací poriadok.
Ľ. Jahnátek, minister hospodárstva SR: (2007-05-10):
Jedným z takýchto zákonov, v pôsobnosti ministerstva hospodárstva, ktorého sa zrušenie krajských úradov dotýka, je aj zákon č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov. Návrhom zákona, ktorý vám predkladám, ministerstvo hospodárstva navrhuje, aby kompetencie, ktoré v zmysle uvedeného zákona vykonávali krajské úrady, prešli na obvodné úrady v sídle kraja a v druhom stupni na Ministerstvo hospodárstva Slovenskej republiky. Takto navrhnutý prechod kompetencií v plnom rozsahu zabezpečí výkon všetkých činností z oblasti hospodárskej mobilizácie, pričom nezaťaží činnosť obvodných úradov v sídle kraja a ani neskomplikuje spoluprácu obvodných úradov s Ministerstvom hospodárstva Slovenskej republiky ako s ústredným orgánom štátnej správy pre hospodársku mobilizáciu. Vážený pán predsedajúci, panie poslankyne, páni poslanci, dovoľujem si vás požiadať o podporu predloženého návrhu zákona.
Jurinová, Erika, podpredsedníčka NR SR (2015-01-29):
Ďakujem, pán spravodajca. Otváram všeobecnú rozpravu. Do rozpravy som dostala písomné prihlášky, hlásia sa za klub strany MOST – HÍD pán poslanec Ivan Švejna, za klub KDH pán poslanec Július Brocka, za klub OĽaNO Erika Jurinová. Ďalej sú do rozpravy písomne prihlásení pán poslanec Kaník, Hlina, pani poslankyňa Vaľová, pán poslanec Mikloško, Kollár a Muňko. Toto sú všetci písomne prihlásení. Dávam slovo pánovi poslancovi Švejnovi, ktorý vystúpi za klub strany MOST – HÍD.
Hajšelová, Petra, poslankyňa NR SR (2023-02-02):
Vážený pán predsedajúci, vážené panie poslankyne, páni poslanci, dovoľte, aby som podľa § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor, výbor pre zdravotníctvo a výbor pre obranu a bezpečnosť. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte teraz všeobecnú rozpravu.
Hrnčiar, Andrej, podpredseda NR SR (2017-12-01):
Pán poslanec Viskupič.